L'Ajuntament d'Alboraia posa en marxa els seus primers pressupostos participatius
02 de setembre de 2022

El 27 de setembre s'inaugurarà la web https://participa.alboraya.es/ en la qual la ciutadania podrà fer les seues propostes, a més d'avalar i votar les realitzades per altres persones.

Es realitzaran 3 tallers de participació per a les persones que desitgen formular propostes de manera col·lectiva, i en els mateixos es procedirà a la presentació del procés i la identificació de les necessitats generals, així com el disseny i formulació consensuada de les propostes i la concreció i priorització d'aquestes.

Totes les persones majors de 16 anys i empadronades en el municipi podran formular propostes conformement a les bases reguladores. Les propostes que finalment siguen les triades s'executaran l'any 2023.

El pròxim 24 de setembre en la plaça General Basset de La Patacona, s'instal·larà un punt d'informació sobre els Pressupostos Participatius, a partir de les 11 del matí. Aquestes taules informatives també es van dur a terme en Port Saplaya i el nucli tradicional d'Alboraia durant el mes de juliol.